Si tmunnent n Lezzayer d asawen, tutlayt tamaziɣt tuɣ abrid nniḍen, abrid n tira d ayen i yeǧǧan tussna-a tebda tettnerni, teṭṭef amḍiq s wazal-is, afares amezwaru i d-yeffɣen: b- Tajerrumt n tmaziɣt tatrart “tantala taqbaylit”: i d-yessuffeɣ Mulud Mɛemri deg useggas n 1970/1976. Afares-a d yiwen udlis i yesɛan 118 n yisebtar, yebḍa ɣef waṭas n yiḥricen, d adlis amezwaru aynutlayan (tmaziɣt-tamaziɣt) n tjerrumt i d-yeffɣen, deg-s ad naf 180 n wawalen i yerzan tajerrumt n tmaziɣt imi d nettat iɣef ibedd uselmed am: arbib (adjectif), amyag (verbe), nom (isem), tanzeɣt (préposition), amernu (adverbe),atg.